ການສຶກສາ ໃນ ສຫລ ເຮັດໃຫ້ໄດ້ ທັງຄວາມຮູ້ ແລະພັດທະນາຕົນເອງຮອບດ້ານ, ອີງຕາມມູມມອງ ຂອງອະດີດນັກສຶກສາລາວ ທີ່ຈົບປະລິນຍາໂທ
ສະ​ຫລຸບ​ແລ້ວ​ ການ​ທີ່ໄດ້​ມີ​ໂອ​ກາດ​ມາ​ສຶກ​ສາ​ຮ່ຳ​ຮຽນ​ໃນ​ສະ​ຫະ​ລັດ ເປັນ​ເວ​ລາ 2 ປີ ພາຍ​ໃຕ້ໂຄງ​ການຟູລໄບ​​ຣຂອງ​ສະ​ຫະ​ລັດ​ນັ້ນ ເຮັດ​ໃຫ້ຜູ້​ໄດ້​ຮັບ​ທຶນ​ຮູ້​ສຶກ​ວ່າ​ ໄດ້ພັດ​ທະ​ນາຕົນ​ເອງ​ຢ່າງຮອບ​ດ້ານ
ທ່ານຜູ້ຟັງທີ່ເຄົາລົບ ລາຍການສຶກສາຂອງພວກເຮົາມື້ນີ້ ຈະນຳເອົາ ຫົວຂໍ້ກ່ຽວກັບທຶນການສຶກສາຂອງສະຫະລັດ ຊຶ່ງໃນນີ້ ຈະແບ່ງອອກເປັນສາມພາກ ສຳລັບພາກທີ 1 ນີ້ ພວກເຮົາຈະເວົ້າເຖິງຄວາມໝາຍຄວາມສຳຄັນຂອງທຶນນີ້ວ່າ ມີແນວໃດຕໍ່ການພັດນະນາຕົນເອງ ແລະປະເທດຊາດ? ມື້ນີ້ອະດີດນັກສຶກສາສອງທ່ານ ທີ່ເຄີຍໄດ້ຮັບທຶນທຶນຟູລໄບຣ (Fulbright) ທີ່ຮຽນຈົບປະລິນຍາໂທຈາກສະຫະລັດ ຈະມາເລົ່າເຖິງປະສົບການຂອງເຂົາເຈົ້າສູ່ຟັງ ຊຶ່ງບົວສະຫວັນຈະນຳມາສະເໜີທ່ານໃນອັນດັບຕໍ່ໄປ ໄດ້ປະມານ 3 ທົດສະວັດມາແລ້ວ ທີ່ລັດຖະບານອາເມຣິກາໄດ້ໃຫ້ທຶນແກ່ ສປປ ລາວ ເພື່ອເອົານັກສຶກສາມາຮຽນຕໍ່ໃນຂັ້ນປະລິນຍາໂທ ແລະທຳການຄົ້ນຄວ້າ ຫລື ແລກປ່ຽນປະສົບການທັງຢູ່ໄລຍະສັ້ນ ແລະໄລຍະຍາວຢູ່ສະຫະລັດ ທຶນການສຶກສານີ້ ມີຄວາມໝາຍທັງສຳລັບ ແລະປະເທດຊາດ, ອີງຕາມທ່ານຈັນທະເນດ ພະໄກສອນ ອະດີດນັກສຶກສາ ທີ່ໄດ້ຮັບທຶນຟູລໄບຣ (Fulbright) ທີ່ຮຽນວິຊາການພັດທະນາສາກົນແບບຍືນຍົງໃນມະຫາວິທະຍາໄລແບຣນດາຍສ໌ (Brandeis) ໃນ ລັດແມັສຊາຈູແຊັສ ຊຶ່ງເປັນມະຫາວິທະຍາໄລທີ່ມີຊື່ສຽງສູງແຫ່ງນຶ່ງຂອງສະຫະລັດ ເມື່ອຫວນຄືນເບິ່ງແລ້ວ ທ່ານເລົ່າເຖິງ ຄວາມຮູ້ສຶກທີ່ດີກ່ຽວກັບການໄດ້ທຶນນີ້ສູ່ຟັງວ່າ: ສະນັ້ນມັນມີຄວາມສຳຄັນຕໍ່ການພັດທະນາປະເທດຊາດດັ່ງທີ່ທ່ານເລົ່າຕໍ່ໄປວ່າ: ເນື່ອງຈາກໄດ້ຮັບການສຶກສາທີ່ຫຼໍ່ຫຼອມທັກສະໃນການຊອກຮຽນຮູ້ຕະຫລອດໄປທ່ານຈັນທະເນດປັດຈຸບັນນີ້ ສາມາດປະກອບອາຊີບທີ່ເປັນອິດສະຫລະທີ່ໝັ້ນຄົງ ກໍຄືເປັນທີ່ປຶກສາດ້ານການຄົ້ນຄວ້າທາງສັງຄົມ ແລະເປັນນາຍແປພາສາທີ່ມີຄວາມຊຳນິຊຳນານຊຶ່ງເປັນອາຊີບທີ່ນອກຈາກສ້າງລາຍໄດ້ສູງ ແລ້ວກໍປະກອບສ່ວນພັດທະນາປະເທດຊາດອີກດ້ວຍ ອີກຜູ້ນຶ່ງທີ່ໄດ້ຮັບທຶນຟູລໄບຣມາສຶກສາຕໍ່ໃນສະຫະລັດເຊັ່ນກັນ ກໍຄືນາງວຽງສະຫວັນ ໄຊຈະເລີນ, ຊຶ່ງຫາກໍ່ຈົບການປະລິນຍາໂທດ້ານບໍລິຫານທຸລະກິດຈາກມະຫາວິທະຍາໄລພາກໃຕ້ຂອງລັດນີວແຮມເຊີ ຫລື Southern New Hampshire University ໃນກາງປີ 2021 ນີ້ເອງ ນາງເລົ່າເຖິງສິ່ງສຳຄັນທີ່ໄດ້ຮັບຈາກການສຶກສາທີ່ຢູ່ພາຍໃຕ້ທຶນນີ້ສູ່ຟັງວ່າ ສິ່ງທີ່ນາງບອກວ່າສິ່ງທີ່ລ້ຳຄ່າທີ່ສຸດທີ່ໄດ້ຈາກການໄປຮຽນໃນສອງປີນີ້ກໍຄື: ສະຫະລັດມອບທຶນຟູລໄບຣໃຫ້ແກ່ນັກສຶກສາຫລາຍກວ່າ 4,000 ຄົນຈາກ 160 ກວ່າປະເທດໃນແຕ່ລະປີເພື່ອມາສຶກສາຕໍ່ຂັ້ນປະລິນຍາໂທ ຫລື ທຳການຄົ້ນຄວ້າໃນສະຫະລັດ ປົກກະຕິແລ້ວ ລາວຈະໄດ້ຮັບທຶນນີ້ ປີລະປະມານ 2 ຫາ 5 ທຶນ ຍົກເວັ້ນໃນສົກຮຽນປີ 2006 ຫາ 2008 ທີ່ໄດ້ຮັບທຶນຫລາຍເຖິງ 7 ຄົນ, ອີງຕາມທ່ານຈັນທະເນດຊຶ່ງເປັນຜູ້ນຶ່ງທີ່ໄດ້ຮັບທຶນໃນສົກຮຽນນັ້ນ ສະຫລຸບແລ້ວ ການທີ່ໄດ້ມີໂອກາດມາສຶກສາຮ່ຳຮຽນໃນສະຫະລັດເປັນເວລາ 2 ປີ ພາຍໃຕ້ໂຄງການຟູລໄບຣຂອງສະຫະລັດນັ້ນ ເຮັດໃຫ້ຜູ້ໄດ້ຮັບທຶນຮູ້ສຶກວ່າ ໄດ້ພັດທະນາຕົນເອງຢ່າງຮອບດ້ານ ໃນສອງພາກຕໍ່ໄປພວກເຮົາຈະນຳເອົາລາຍລະອຽດກ່ຽວກັບທຶນການສຶກສາທີ່ລັດຖະບານສະຫະລັດມີໄວ້ຊ່ວຍເຫລືອແກ່ຜູ້ທີ່ສົນໃຈຢູ່ໃນລາວມີຫຍັງແດ່ ແລະຢາກໄດ້ຮັບທຶນຕ້ອງເຮັດແນວໃດ? ໂປດຕິດຕາມຮັບຟັງດ້ວຍ